Rübailər (Nəsimi)
Fəzli həqdir vaqifi əsrarımız 
Fəzli həqdəndir qamu ənvarımız 
Fəzl həq göstərmiş idi karımız 
Fəzli həqdir, Fəzli həq memarımız.

Ey özündən bixəbər qafil, oyan 
Həqqə gəl kim, həq deyil batil, oyan 
Olma fani aləmə mail, oyan 
Mərifətdən nəsnə qıl hasil, oyan.

Həq-təala Adəm oğlu özüdür 
Otuz iki həq kəlamı sözüdür 
Cümlə aləm bil ki, Allah özüdür 
Adəm ol candır ki, günəş özüdür.

Ay ilə günəş üzün heyranıdır 
Müşk ilə ənbər saçın tərxanıdır 
Çün Nəsimi əyyamın sultanıdır 
Dövr anın, dövran anın dövranıdır.
Rübailər